Педагогі дасылалі на конкурс канспекты заняткаў па патрыятычным і сямейным выхаванні, сцэнарыі спартыўных свят і фізкультурных заняткаў, тэатральныя інсцэніроўкі, заняткі-вандроўкі і экскурсіі, заняткі па даследчай дзейнасці з дзецьмі, па азнаямленні з раслінным светам, па адукацыйным кірунку “Дзіця і грамадства” і іншых відах дзіцячай дзейнасці. Вось некаторыя іх тэмы: “Пяць памочнікаў чалавека”, “Птушкі — нашы сябры… Вітаем птушак!”, “Беларускі ручнік”, “Як хлеб на стале з’явіўся”, “У гасцях у бабулі-загадулі на Масленіцу”, “Дзе жыву сёння я”, “Горад майстроў”, “Падарожжа ў Белавежскую пушчу”, “Падарожжа ў Краіну Правоў”, “Сімвалы Беларусі”, “Мая Радзіма — Беларусь”, “Таямніцы даўніны глыбокай”, “Золата саломкі”.